รัฐบาลไทย-ข่าวทำเนียบรัฐบาล-"บอกให้รู้ ทำให้ดู อยู่ให้เห็น" ปลัด มท. เน้นย้ำ บทบาทนายอำเภอต้องเป็นผู้นำทีมภาคีเครือข่ายลงพื้นที่โน้มตัวเข้าถึงหัวใจประชาชน เพื่อสร้างศรัทธา ความเชื่อมั่น ปลุกเร้าจิตวิญญาณ
วันพุธที่ 16 สิงหาคม 2566
16/08/2566
"บอกให้รู้ ทําให้ดู อยู่ให้เห็น" ปลัด มท. เน้นย้ํา บทบาทนายอําเภอต้องเป็นผู้นําทีมภาคีเครือข่ายลงพื้นที่โน้มตัวเข้าถึงหัวใจประชาชน เพื่อสร้างศรัทธา ความเชื่อมั่น ปลุกเร้าจิตวิญญาณ
"บอกให้รู้ ทําให้ดู อยู่ให้เห็น" ปลัด มท. เน้นย้ํา บทบาทนายอําเภอต้องเป็นผู้นําทีมภาคีเครือข่ายลงพื้นที่โน้มตัวเข้าถึงหัวใจประชาชน เพื่อสร้างศรัทธา ความเชื่อมั่น ปลุกเร้าจิตวิญญาณและหัวใจของราชสีห์ผู้ภักดีต่อแผ่นดิน ทําหน้าที่ "บําบัดทุกข์ บํารุงสุข"
"บอกให้รู้ ทําให้ดู อยู่ให้เห็น" ปลัด มท. เน้นย้ํา บทบาทนายอําเภอต้องเป็นผู้นําทีมภาคีเครือข่ายลงพื้นที่โน้มตัวเข้าถึงหัวใจประชาชน เพื่อสร้างศรัทธา ความเชื่อมั่น ปลุกเร้าจิตวิญญาณและหัวใจของราชสีห์ผู้ภักดีต่อแผ่นดิน ทําหน้าที่ "บําบัดทุกข์ บํารุงสุข" ให้กับพี่น้องประชาชน
วันนี้ (16 ส.ค. 66) เวลา 14.00 น. ที่ศูนย์ศึกษาและพัฒนาชุมชนนครนายก อําเภอเมืองนครนายก จังหวัดนครนายก นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีปิดการฝึกอบรมโครงการอบรมเสริมสร้างสมรรถนะผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ Proficiency Enhancement Program for D-CAST (PEP for D-CAST) โดยมี รองศาสตราจารย์วรวรรณ โรจนไพบูลย์ ผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน นายเอกวิทย์ มีเพียร รองอธิบดีกรมส่งเสริมการปกครองท้องถิ่น นางสาวชัชดาพร บุญพีระณัช รองอธิบดีกรมป้องกันและบรรเทาสาธารณภัย นายพรรณรบ เตชะมงคลาภิวัฒน์ ผู้ตรวจราชการกรมโยธาธิการและผังเมือง นายวิกรม์ ศรีวิฑูรย์ ผู้ตรวจราชการกรมที่ดิน นายสิทธิชัย เทพภูษา อธิการวิทยาลัยการปกครอง นายวิชัย บุญมี รองผู้ว่าราชการจังหวัดนครนายก นายศราวุธ สุวรรณจูฑะ ปลัดจังหวัดนครนายก นายวิลาศ บุญโต พัฒนาการจังหวัดนครนายก นายกองโท อิสรา สุขแจ่มใส นายอําเภอเมืองนครนายก และนายอําเภอผู้เข้ารับการฝึกอบรม จํานวน 40 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณกรมการปกครองที่ได้นําแนวทาง หลักการปฏิบัติ และการประเมินผล ที่ทําให้เรารู้จุดอ่อน - จุดแข็ง เปรียบเสมือนการประเมินผลผู้เรียนที่ต้องมีการบ้าน เพื่อประเมินว่าสิ่งที่คุณครูได้สอนไปสามารถสะท้อนหรือสัมฤทธิผลออกมาได้ดีมากน้อยเพียงไร เพื่อที่คุณครูจะได้เสริมเติมแต่งให้ผู้เรียนได้มีองค์ความรู้และมีสิ่งที่จําเป็นในการดํารงชีวิตเช่นเดียวกันกับการปฏิบัติงานที่ทุกคนในองค์กรต้องพัฒนาคนเพื่อเสริมจุดแข็ง กําจัดจุดอ่อน ทําให้มีบุคลากรผู้มีองค์ความรู้ มีความเข้มแข็งมากยิ่งขึ้น จึงเป็นที่มาที่นายอําเภอที่มาอบรมในครั้งนี้ได้มาใช้ชีวิตร่วมกัน ได้มาเจอกัลยาณมิตร ผู้เป็นราชสีห์ที่เป็นคนในครอบครัวเดียวกัน ซึ่งการอบรมและได้มาพบเจอกันครั้งนี้จะเป็นกําลังใจและพลังในการทําหน้าที่ "บําบัดทุกข์ บํารุงสุข" ได้เต็มกําลังมากขึ้นกว่าที่ผ่านมา และยังได้มีโอกาสทําประโยชน์เพื่อส่วนรวมและประเทศชาติต่อไป ซึ่งประโยชน์เหล่านั้นจะส่งผลให้เราที่เป็นข้าราชการที่ทํางานอย่างมีความสุข เพราะเราได้เห็นพี่น้องประชาชนในพื้นที่มีความสุขที่ได้ทํางานอย่างใกล้ชิดกับนายอําเภอ ปลัดอําเภอ ทําให้ชาวบ้านได้มีการพบปะพูดคุย มีปฏิสัมพันธ์ นํามาสู่ความเคารพรักและนับถือ จึงนับเป็นโอกาสที่ดีของชีวิตอย่างยิ่ง
"การมาอยู่ร่วมกันที่ศูนย์ศึกษาและพัฒนาชุมชนนครนายกแห่งนี้เต็มไปด้วยความเมตตาของคณาจารย์ วิทยากร ผู้จัดโครงการฯ ซึ่งหลังจากที่ได้ผ่านการอบรม ณ สถานที่แห่งนี้แล้ว ผู้บริหารระดับสูงของกระทรวงมหาดไทยทุกคนมีความมั่นใจว่า ทุกท่านจะได้รับประสบการณ์ที่ดีกลับไปทําหน้าที่ที่สําคัญยิ่งของคนมหาดไทย “เพราะทุกท่านเป็นผู้นํา” โดยเฉพาะตําแหน่ง “นายอําเภอ” มีหน้าที่เป็นผู้นําสูงสุดในพื้นที่ ดังนั้น ทุกท่านจึงต้องคิดทบทวนไตร่ตรองในสถานะ "นายอําเภอผู้เป็นผู้นําที่แท้จริง" ที่ต้องเริ่มตั้งแต่หัวใจของนายอําเภอ แม้ว่าบางท่านจะมีร่างกายไม่แข็งแรง แต่หากเรามีจิตใจ "รุกรบ" ร่างกายก็จะทําตามหัวใจได้ และนอกจากจะมีใจแล้ว เราต้องสื่อถ่ายทอดหัวใจรุกรบของเราไปยังพี่น้องปลัดอําเภอ กํานัน ผู้ใหญ่บ้าน ผู้ใต้บังคับบัญชา และประชาชนได้ ทําให้ทุกคนได้เห็นและมีความเชื่อมั่นใน "การบําบัดทุกข์ บํารุงสุข" เพื่อพี่น้องประชาชน จึงขอให้พวกเราทุกคนทําในสิ่งที่ตนเองเชื่อมั่น ด้วยจิตใจรุกรบและปลุกแรงปรารถนา (Passion) เพื่อกลับไปทํางานอย่างเป็นระบบและทําเป็นทีมร่วมกับ 7 ภาคีเครือข่าย” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า การทํางานอย่างเป็นระบบ หมายถึง นายอําเภอทุกคนต้องทํางานประจํา (Routine Job) ทําหน้าที่ตามกฎหมายของแต่ละคนอย่างถูกต้องและชัดเจน พร้อมกับทําการซักซ้อมแนวทางปฏิบัติให้กับพี่น้องผู้ปฏิบัติงานที่อําเภออย่างชัดเจน ต่อเนื่องจนถึงการติดตามประเมินผลหรือการรายงาน (Report) ซึ่งตําแหน่งนายอําเภอสามารถลงพื้นที่ไปตรวจเยี่ยมผลการดําเนินงานได้โดยไม่ต้องนัดหมาย สามารถไปสังเกตการ (Observe) ได้ด้วยตนเองทันที ซึ่งหากนายอําเภอทําได้ ก็จะรู้จุดแข็ง - จุดอ่อน ทําให้งานในหน้าที่ของเราดีได้ และเมื่องานดีอยู่แล้วเราก็สามารถทําให้ดียิ่งขึ้น นายอําเภอจึงเป็นผู้นําที่ต้องทําก่อน เริ่มตั้งแต่ "การครองตน" ของคนฝ่ายปกครอง ซึ่งไม่ได้มีเพียงแค่มารยาท ระเบียบวินัย ธรรมเนียมปฏิบัติในการเข้าหาพี่น้องประชาชน แต่รวมถึงการแต่งกายที่ถูกต้องเหมาะสม การดูแลความสะอาด และความเป็นระเบียบเรียบร้อยของสถานที่ทํางาน "การครองคน" คือ การโค้ชชิ่งน้อง ๆ ปลัดอําเภอให้มีการปฏิบัติตนและทําหน้าที่ได้อย่างเต็มที่ ด้วยการ “บอกให้รู้ ทําให้ดู อยู่ให้เห็น” นอกจากนี้การเป็นผู้นําต้อง "ครองงาน" ด้วยการแสดงออกให้ชัดเจนว่าเรามีแรงปรารถนา (Passion) ทําให้คนรอบตัวเราเห็นถึงความมุ่งมั่นแน่วแน่ในการขับเคลื่อนงาน ยกตัวอย่างเช่น การขับเคลื่อนอนุรักษ์การสวมใส่ผ้าไทย น้อมนําพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ด้วยการที่เราสวมใส่ผ้าไทยเป็นตัวอย่างให้กับน้อง ๆ และประชาชน ถ้านายอําเภอทําเป็นตัวอย่างก่อนก็จะเป็นแรงขับเคลื่อนให้คนรอบตัวได้เห็น หันมาสวมใส่ผ้าไทยที่ทําด้วยสีธรรมชาติ ส่งผลให้คนในชุมชนก็ได้รับประโยชน์จากการขายผ้าไทย ทําให้เงินก็หมุนเวียนอยู่ในชุมชน เช่นเดียวกันกับการปลูกพืชผักสวนครัว การจัดทําถังขยะเปียกลดโลกร้อน ที่ทั้งหมดจะส่งผลประโยชน์โดยตรงต่อพี่น้องประชาชน ทําให้ชาวบ้านมีกินมีใช้ ลดรายจ่าย เพิ่มรายได้ สังคมของเราก็จะมีความสุขอย่างยั่งยืน
"เพราะ “จุดอ่อนที่สําคัญของระบบราชการส่วนภูมิภาค” โดยเฉพาะของสถาบันปกครอง หรืออําเภอ คือ การทํางานแบบไม่ใกล้ชิดกับพี่น้องประชาชน ความแนบแน่นของเรากับชาวบ้านแบบ “รองเท้าสึกก่อนก้นกางเกงขาด” ลดน้อยลง และห่างเหินมากยิ่งขึ้น เพราะนายอําเภอมีงานประจําจํานวนมาก ทําให้การลงพื้นที่ไปเยี่ยมเยียนพี่น้องประชาชนที่เป็นกึ่งกลางระหว่าง งานประจํา (Routine Job) และงานพิเศษ (Extra Job) ที่เราต้องทําให้ได้ เพื่อแลกกับงานและหัวใจของพี่น้องประชาชน ดังนั้น เราต้องทําให้สิ่งสําคัญของการมีอยู่ของระบบราชการ คือ เราทุกคนต้องทําให้เห็นว่าอํานาจหน้าที่ของเรายังคงมีความสําคัญกับการดูแลความเป็นอยู่ของพี่น้องประชาชน ดังนั้น นายอําเภอทุกท่าน ต้องแปลงแรงปรารถนา (Passion) อุดมการณ์ (Attitude) และความมุ่งมั่น (หัวใจ) ที่รุกรบ ให้เป็นพลังขับเคลื่อน ถ่ายทอดไปสู่ทีมงานภาคีเครือข่ายทั้ง 7 ภาคีเครือข่าย และที่สําคัญ คือ สร้างทีมผู้รับผิดชอบประจําตําบลให้เป็นเช่นเดียวกันกับนายอําเภอ เพราะนายอําเภอเราทําคนเดียวไม่ได้ ต้องไปโค้ชชิ่ง เทรนนิ่ง ทําให้ทีมงานเข้มแข็งด้วยองค์ความรู้ที่เรามี และใช้เวลาว่างในการศึกษาหาความรู้อย่างต่อเนื่อง เพื่อศึกษาภูมิสังคม นําเอาองค์ความรู้มาบูรณาการกับพื้นที่และภารกิจของเราทุกมิติ และที่สําคัญคือการทําให้ชาวบ้านรัก ดังพุทธศาสนสุภาษิต "วิสฺสาสปรมา ญาตี “ความคุ้นเคย เป็นญาติอย่างยิ่ง” ด้วยการไปนั่งอยู่ในหัวใจของพี่น้องประชาชนด้วยความรักแบบญาติสนิทมิตรสหายอย่างใจจริง ไม่ใช่รักในอํานาจหน้าที่ที่เรามี" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า เป้าหมายสูงสุดของพวกเราชาวมหาดไทย คือ ทําให้ประชาชนมีคุณภาพชีวิตที่ดี ไม่ใช่เพียงแค่เพิ่มรายได้ แต่สิ่งสําคัญคือการลดรายจ่าย โดยน้อมนําแนวหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาประยุกต์ใช้ในการดําเนินชีวิตประจําวัน ยังผลให้ประชาชนมีความมั่นคงและมีความสุข ดังที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานพระอนุญาตให้กระทรวงมหาดไทย ขับเคลื่อนโครงการ “หมู่บ้านยั่งยืน (Sustainable Village)” ตามพระดําริ ดังนั้น ขอให้พวกเราทุกคนช่วยกันขับเคลื่อนงานให้สมบูรณ์ และเพิ่มพูนเนื้องานในทุกมิติให้เข้าใจ เข้าถึง และพัฒนาพี่น้องประชาชนในทุกด้านอย่างถ่องแท้ ดึงความเชื่อมั่นศรัทธาต่อสถาบันนักปกครองให้อยู่ในหัวใจพี่น้องประชาชนอย่างทั่วถึง ซึ่งทางผู้บริหารจะคอยติดตามและเป็นกําลังใจให้นายอําเภอทุกคนได้ช่วยกันทําสิ่งที่ดีเพื่อพี่น้องประชาชนด้วยกัน และช่วยกันรายงาน (Report) ในสิ่งที่ได้ทําหน้าที่ “ราชสีห์ผู้ภักดีของแผ่นดิน” ที่พร้อมทุ่มเทแรงกายแรงใจ ทําสิ่งที่ดี "บําบัดทุกข์ บํารุงสุข" ให้กับพี่น้องประชาชน ซึ่งแม้ว่าพวกเราจะมีภาระหน้าที่ส่วนตัว มีครอบครัว หรือมีเวลาในการทํางานไม่เท่ากัน แต่หากเราทุกคน "มีใจเป็นนาย กายเป็นบ่าว" หลอมรวมภาคีเครือข่ายให้เป็นกําลังสําคัญในสนามรบภายใต้แม่ทัพ คือ “นายอําเภอ” โดยเฉพาะนายอําเภอ 40 อําเภอที่ได้มาร่วมกันปลุกความหวังของเราชาวมหาดไทยให้กลับมา ทําให้ประเทศชาติมีความหวัง และมีนายอําเภอที่ดี ที่เสียสละกายใจทุ่มเทตั้งใจปฏิบัติหน้าที่ "บําบัดทุกข์ บํารุงสุข" ให้กับประชาชนและประเทศชาติ
นายแมนรัตน์ รัตนสุคนธ์ อธิบดีกรมการปกครอง กล่าวว่า กรมการปกครองโดยวิทยาลัยการปกครอง ได้ดําเนินการอบรมเสริมสร้างสมรรถนะผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ (PEP for D-CAST) ในครั้งนี้ มีระยะเวลาการฝึกอบรมรวม 45 วัน แบ่งการอบรมออกเป็น 3 ระยะ “ระยะที่ 1” ปลุกหัวใจราชสีห์ผู้ภักดีต่อแผ่นดิน เป็นการสะท้อนภาพรวมของผู้เข้ารับการอบรม ผ่านการเรียนรู้วิชาที่เกี่ยวข้อง อาทิ เปิดหัวใจราชสีห์ เหลียวหลังแลหน้าบทเรียนการปฏิบัติงานที่ผ่านมา ราชสีห์ Change for good ศาสนากับการพัฒนา 3 ขุมพลัง พลังกาย พลังใจ พลังปัญญา การสร้างและพัฒนาเครือข่าย 7 ภาคีตามแนวพระราชดําริ พุทธอารยเกษตรเพื่อการพัฒนายั่งยืน “ระยะที่ 2” การทัศนศึกษาเชิงประจักษ์ โดยเป็นการลงพื้นที่ศึกษาเรียนรู้หลักทฤษฎีใหม่และการฝึกปฏิบัติเกี่ยวกับหลักปรัชญาของเศรษฐกิจพอเพียง ณ ศูนย์ฝึกโรงเรียนจิตอาสา 904 ศึกษาดูงานพื้นที่ต้นแบบการพัฒนาที่ยั่งยืน ณ องค์การบริหารส่วนตําบลโก่งธนู อําเภอเมืองลพบุรี จังหวัดลพบุรี การศึกษาดูงานโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการ 1 ตําบล 1 หมู่บ้านยั่งยืน ณ อําเภอแม่ใจ จังหวัดพะเยา และอําเภอวังเจ้า จังหวัดตาก ศึกษาเรียนรู้การสร้างชุมชนเข้มแข็ง ด้วยพลัง “บวร” ณ วัดหัวฝาย และวัดพุทธอุทยานดอยอินทรีย์ จังหวัดเชียงราย การศึกษาดูงานศูนย์ศึกษาการจัดพื้นที่ลุ่มน้ําแบบองค์รวม และการพัฒนาตามภูมิสังคมอย่างยั่งยืน ณ ศูนย์ศึกษาพัฒนาห้วยฮ่องไคร้อันเนื่องมาจากพระราชดําริ จังหวัดเชียงใหม่ และ “ระยะที่ 3” การเสริมสร้างสมรรถนะผู้นําขับเคลื่อนยุทธศาสตร์นําการเปลี่ยนแปลงระดับอําเภอ ณ ศูนย์ศึกษาและพัฒนาชุมชนนครนายก อาทิ หลักกสิกรรมธรรมชาติกับระบบเศรษฐกิจพอเพียงและบันได 9 ขั้นสู่ความพอเพียง การพัฒนาคุณภาพชีวิตตามหลักปรัชญาของเศรษฐกิจพอเพียงหรือทฤษฎีใหม่ ฝึกปฏิบัติทฤษฎีใหม่ด้านการบริหารจัดการทรัพยากร ดิน น้ํา ป่า และการจัดเวทีจัดการความรู้ผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ